Իգնասի Միկել

**Իգնասի Միկել Պոնս** (, ), իսպանացի ֆուտբոլիստ, «Գրանադա» ակումբի կենտրոնական պաշտպան: Խաղացել է Իսպանիայի երիտասարդական հավաքականում։

## Ակումբային կարիերա
1999-2004 թվականներին Իգնասին սովորել է Բարսելոնայի ակադեմիայում։ 2004 թվականի վերջին տեղափոխվել է  Կոռնելյա դե Լյոբրեգատ քաղաքի «Կորնելլա» ակումբի ֆուտբոլային դպրոց։ 15 տարեկանում հանդես է եկել այս ակումբի պահեստային թիմում, որի շնորհիվ 2008 թվականին ստացել է իր առաջին հրավերը` Իսպանիայի հավաքականից (մինչև 16 տարեկան)։ Երիտասարդ ֆուտբոլիստով անմիջապես հետաքրքրվել են այնպիսի «մեծ» ֆուտբոլային ակումբներ, ինչպիսիք են «Մանչեսթեր Յունայթեդը» և «Վալենսիան», սակայն ինքը՝ Միկելը, որոշել է կարիերան շարունակել Լոնդոնի «Արսենալում»։

Ֆուտբոլիստի տրանսֆերը ընթացք է ստացել 16 տարեկան դառնալուց հետո։ «Զինագործների» կազմում` իր առաջին մրցաշրջանում (2009/10 մրցաշրջան) Միկելը պահեստայինների կազմում անցկացրել է 12 հանդիպում։ Մրցաշրջանի ավարտին Իգնասին ընտրվել է պահեստայինների ավագ։

Իգնասին իր առաջին պաշտոնական հանդիպումը հիմնական կազմում անցկացրել է 2011 թվականի փետրվարի 20-ին։ Այդ օրը «Արսենալը» Անգլիայի գավաթի խաղարկության արտագնա խաղում խաղաց «Լեյտոն Օրիենտի» հետ: Ֆուտբոլիստն է անցկացրել ամբողջ հանդիպումն, որն ավարտվել է 1:1 հաշվով։ Մարտի 2-ին կայացած պատասխան խաղին (5:0) մասնակցել է նաև Միկելը:

Սեպտեմբերի 20-ին «Շրուսբերի Թաունի» դեմ խաղում Իգնասին նշել է իր նորամուտը «Արսենալի» կազմում` Անգլիայի լիգայի գավաթում։ Ֆուտբոլիստն ամբողջ հանդիպումն անցկացրել է խաղադաշտում, իսկ «զինագործները» ջախջախիչ հաղթանակ են տարել 3։ 1 հաշվով։.

Օգոստոսի 20-ին «Լիվերպուլի» հետ հանդիպմանը (0:2) Միկելը առաջին հանդիպումն անցկացրեց Արսեն Վենգերի թիմի կազմում` Անգլիայի Պրեմիեր լիգայում։ Նա խաղի 16-րդ րոպեին մտավ «Էմիրեյթս» մարզադաշտ՝ փոխարինելով վնասվածք ստացած Լորան Կոսիելնիին և խաղը խաղաց մինչև վերջ։.

Դեկտեմբերի 6-ին Իգնասին նշել է իր նորամուտը Չեմպիոնների լիգայում։ Դա տեղի է ունեցել  խմբային փուլի «Օլիմպիակոս»-«Արսենալ» խաղում (3:1): Միկելը խաղադաշտ է դուրս եկել խաղի 51-րդ րոպեին՝ փոխարինելով Անդրե Սանտուշին:

## Միջազգային կարիերա
Իգնասի Միկելը հանդես է եկել Իսպանիայի հավաքականում (մինչև 16 տարեկան), որի կազմում անցկացրել է 2 հանդիպում։ Հետագայում սկսել է հանդես գալ Իսպանիայի երիտասարդական հավաքականի կազմում, որի հետ 2011 թվականին նվաճել է Եվրոպայի երիտասարդական առաջնության ոսկե մեդալներ։ Ֆուտբոլիստը խաղադաշտ է դուրս եկել իր թիմի բոլոր հանդիպումներում։

## Ձեռքբերումներ
* Եվրոպայի երիտասարդական առաջնության հաղթող՝ 2011թվական

## Ծանոթագրություններ

## Արտաքին հղումներ
* Ֆուտբոլիստի էջը «Արսենալի» պաշտոնական կայքում
 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Գրանադայի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Ուեսկայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով